Rejang rénténg

Rejang Renteng inggih punika silih tunggil igel-igelan sané wénten ring Pulo Bali. Igelan puniki nglimbak sangkaning utsaha saking Dinas Kebudayaan Provinsi Bali duk warsa 1999 sané kakawitin saking kawéntenan igel rejang renteng ring wewidangan Banjar Adat Sarén, désa pakraman Mujaning Tembeling, désa dinas Batu Madég, dusun Saren Satu, Nusa Gedé. Igelan puniki ngranjing ka igel-igelan Sanghyang sané kasolahang ri kala upacara Déwa Yadnya.

 Suksman Igelan Rejang Renteng 
Rejang Renteng pinaka igel-igelan madué unteng sané luwih mangdané nglepas momo ring raga para janané sami. Makasami jadma punika pateh utamannyané ring wewidangan palemahan. Nénten dados misuna sareng braya sami. Iraga makasami patut nincapang rasa tresna malarapan antuk margi becik sané sampun kapicayang olih Ida Sang Hyang Widhi. Igelan punika taler madué suksma tua utawi lingsir. Punika mawinan yéning kasolahang ri kala piodalan ring Pura Dalem Péd, patut kasolahang olih anak istri sané sampun marabian.

 Wit 

Kategori:Rejang
Kategori:Budaya Bali
Kategori:Sesolahan